smcproject/ml-wiki-sentences huggingface dataset:
സംവിധാനം ചെയ്ത ചലച്ചിത്രങ്ങൾ ചലച്ചിത്രം വർഷം തിരക്കഥ അഭിനേതാക്കൾ ഇവർ വിവാഹിതരായാൽ 2009 കൃഷ്ണ പൂജപ്പുര ജയസൂര്യ , ഭാമ ഹാപ്പി ഹസ്ബന്റ്സ് 2010 കൃഷ്ണ പൂജപ്പുര ജയറാം , ജയസൂര്യ , ഇന്ദ്രജിത്ത് , ഭാവന , സംവൃത സുനിൽ , വന്ദന, റിമ കല്ലിങ്കൽ ഫോർ ഫ്രണ്ട്സ് 2010 കൃഷ്ണ പൂജപ്പുര ജയറാം , ജയസൂര്യ , കുഞ്ചാക്കോ ബോബൻ , മീര ജാസ്മിൻ കുഞ്ഞളിയൻ 2012 കൃഷ്ണ പൂജപ്പുര ജയസൂര്യ , അനന്യ ഹസ്ബ്ന്റ്സ് ഇൻ ഗോവ 2012 കൃഷ്ണ പൂജപ്പുര ജയസൂര്യ , ആസിഫ് അലി , ഇന്ദ്രജിത്ത് , ലാൽ , ഭാമ , റിമ കല്ലിങ്കൽ , രമ്യ നമ്പീശൻ ആംഗ്രി ബേബീസ് ഇൻ ലവ് 2014 കൃഷ്ണ പൂജപ്പുര അനൂപ് മേനോൻ , ഭാവന , ജോജു , അനുശ്രീ ഷീ ടാക്സി 2015 കൃഷ്ണ പൂജപ്പുര അനൂപ് മേനോൻ , കാവ്യ മാധവൻ , സുരാജ് ↑ http://www.newindianexpress.com/entertainment/malayalam/A-Long-Running-Love-Story/2014/08/18/article2385573.ece1%5Bപ്രവർത്തിക്കാത്ത+കണ്ണി%5D ↑ {{cite 
web|url= http://www.cinemascoop.in/cinemascoop/movie/115-angry-babes-in-love |title=Angry Babes in Love Malayalam Movie |publisher=Cinemascoop.in |date= |accessdate=2013-05-29}} ↑
സജിത ബേട്ടി
മലയാളം ടെലിവിഷൻ സീരിയലുകളിലും സിനിമകളിലും പ്രവർത്തിക്കുന്ന ഒരു ഇന്ത്യൻ നടിയാണ് സജിത ബേട്ടി .
ഹൈദരാബാദിൽ നിന്നുള്ള ഉറുദു സംസാരിക്കുന്ന മുസ്ലീം സമുദായത്തിൽ 1983ൽ ആണ് സജിത ബേട്ടി ജനിച്ചത് .
അവൾക്ക് രണ്ട് മൂത്ത സഹോദരന്മാരും രണ്ട് സഹോദരിമാരുമുണ്ട്; വാഹിദ ബേട്ടി, മോത്തിലാൽ, സാഹിദ ബേട്ടി, ഹീരാലാൽ.
2012 ആഗസ്റ്റ് -ന് അവൾ ഷമാസിനെ വിവാഹം കഴിച്ചു.
അവൾ നിരവധി ആൽബങ്ങളിലും പരസ്യങ്ങളിലും അഭിനയിച്ചിട്ടുണ്ട്.
ടെലിവിഷൻ സീരിയലുകളിലെ നെഗറ്റീവ് റോളുകൾ അവതരിപ്പിച്ചതിന് മലയാളികൾക്കിടയിൽ അവർ അറിയപ്പെടുന്നു.
മിസ്റ്റർ ആൻഡ് മിസിസ് എന്ന സിനിമയിൽ ബാലതാരമായിട്ടായിരുന്നു അവളുടെ അരങ്ങേറ്റം.
ടെലിവിഷൻ ചാനലുകളിലെ അവതാരകയായും അവർ കാണുന്നു.
രുചിബേദം (ACV) അതിഥിയായി മറ്റ് പരിപാടികൾ സെലിബ്രിറ്റി കിച്ചൻ മാജിക് (കൈരളി) മത്സരാർത്ഥിയായി പങ്കാളി എന്ന നിലയിൽ ഡോണ്ട് ഡോ ഡോണ്ട് ഡോ (ഏഷ്യാനെറ്റ് പ്ലസ്).
അതിഥിയായി ഒന്നും ഒന്നും മൂന്നും (മഴവിൽ).
അതിഥിയായി ഇവിടെനാണു ഭായി (മഴവിൽ).
അതിഥിയായി സൂപ്പർ സ്റ്റാർ (അമൃത).
വീട്ടമ്മ (കൈരളി) അതിഥിയായി പട്ടുറുമാൾ (കൈരളി) പ്രത്യേക അവതാരകനായി നിങ്ങൾക്കറിയാമോ (സൂര്യ ടിവി) അതിഥിയായി അതിഥിയായി സരിഗമ (ഏഷ്യാനെറ്റ്).
അതിഥിയായി മനസ്സിലൊരു മഴവില്ല് (കൈരളി).
കോട്ട് ഈശ്വരൻ (സൂര്യ ടിവി) അതിഥിയായി കോമഡി സ്റ്റാർസ് (ഏഷ്യാനെറ്റ്) അതിഥിയായി കോമഡി എക്സ്പ്രസ് (ഏഷ്യാനെറ്റ്) പ്രത്യേക വിധികർത്താവായി നർത്തകിയായി ഏഷ്യാനെറ്റ് ടെലിവിഷൻ അവാർഡുകൾ (ഏഷ്യാനെറ്റ്).
ഹ്യൂമറസ് ടോക്ക് ഷോ (ഏഷ്യാനെറ്റ് പ്ലസ്) അതിഥിയായി അതിഥിയായി സൂര്യ ചലഞ്ച് (സൂര്യ ടിവി).
അതിഥിയായി സൂര്യ സംഗീതം (സൂര്യ സംഗീതം).
ധ്വനി തരംഗ് (കൈരളി ടിവി) അവതാരകയായി കീർത്തി ചക്രയുടെ നൂറ് ദിനങ്ങൾ (ഏഷ്യാനെറ്റ്) അവതാരകയായി ഫിലിം ബോക്സ് (കൗമുദി) അതിഥിയായി ആൽബങ്ങൾ ഹലോ മർഹബ സുഹൃത്തുക്കൾ ദോസ്ത് ദോസ്ത് സർവമംഗലേ അവളും ഞാനും മാണിക്കിയക്കല്ല് പരസ്യങ്ങൾ ഏഷ്യൻ വുഡ് പാലസ് അറഫാ ഗോൾഡ് ഡാറ്റ ലക്കി സെന്റർ അറേബ്യൻ ജ്വല്ലേഴ്സ് അറ്റ്ലസ് ജ്വല്ലറി അറഫ ജ്വല്ലറി സുവർണ്ണ ദമ്പതികൾ GITD ആസ്റ്റർ മനോരമ മാസിക ഒറെൻ അടുക്കള ലോകം വിവ വിവാഹ കൊട്ടാരം അവലംബങ്ങൾ
ഗീതാഞ്ജലി (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Geethanjali_(1989_film)
1990 ൽ പുറത്തിറങ്ങിയ മലയാളചലച്ചിത്രമാണ് ഗീതാഞ്ജലി .
മണിരത്നമാണ് ഈ ചിത്രത്തിന്റെ സംവിധായകൻ .
ഈ ചിത്രം തെലുഗുവിൽ നിന്ന് മലയാളത്തിലേക്ക് ഡബ്ബ് ചെയ്യപ്പട്ടതാണ്.
നാഗാർജുന , ഗിരിജ ഷെട്ടാർ എന്നിവരാണ് പ്രധാനവേഷങ്ങളിൽ അഭിനയിച്ചത്.
ഇതിലെ നായികയായ ഗിരിജ ഷെട്ടാർ അഭിനയിച്ച ഏകമലയാളചിത്രം പ്രിയദർശൻ സംവിധാനം ചെയ്ത മോഹൻലാൽ നായകനായ വന്ദനം ആണ്.
തമിഴിൽ ഇദയത്തെ തിരുടാതൈ എന്ന പേരിലാണ് ഈ ചിത്രം ഇറങ്ങിയത്.
ഹിന്ദിയിൽ യാദ് രഖേഗി ദുനിയാ എന്ന പേരിൽ ഇത് പുനർനിർമ്മിക്കപ്പെട്ടു.
ആദിത്യ പഞ്ചോളിയും റുക്സാറുമാണ് പ്രധാനവേഷങ്ങൾ ചെയ്തത്.
മെലഡി കിങ് ഇളയരാജയായിരുന്നു ഈ ചിത്രത്തിലെ ഗാനങ്ങൾക്ക് ഈണമിട്ടത്.
അന്തിക്കാട് മണിയാണ് ഗാനരചന നിർവഹിച്ചത്.
ഈ ചിത്രം 1990ൽ ഏറ്റവും ജനപ്രീതി നേടിയ ചിത്രത്തിനുള്ള സുവർണകമലവും 7 നന്ദി അവാർഡുകളും നേടി.
ഗീതയുടെയും പ്രകാശിന്റെയും പ്രണയകഥ.
തെലുഗ് സിനിമകളിൽ സ്ഥിരം കാണാറുള്ള ഐറ്റം ഡാൻസും അടിയും ഇടിയും ബഹളവും നിറഞ്ഞ അന്തരീക്ഷത്തിലേക്ക് മണിരത്‌നം നൽകിയ ഒരു പ്രണയകാവ്യം.
അതുവരെ കുത്തഴിഞ്ഞ ജീവിതം നയിച്ച പ്രകാശ് എന്ന ചെറുപ്പക്കാരൻ അവന്റെ ശരീരത്തിൽ കാൻസർ പിടിമുറുക്കിയിരിക്കുന്ന കാര്യം ഒരു ആക്‌സിഡന്റിനു ശേഷം നടത്തിയ മെഡിക്കൽ ടെസ്റ്റിലൂടെയാണ് അറിയുന്നത്.
മരണം ദയയോടെ ദാനം നൽകിയ എണ്ണപ്പെട്ട ദിവസങ്ങൾ മാതാപിതാക്കളുടെ ഹൃദയവേദനയ്ക്ക് മുമ്പിൽ ഇഞ്ചിഞ്ചായി മരിക്കേണ്ടി വരുമെന്ന ബോധ്യത്തിൽ അവൻ വിഷമിക്കുന്നു.
അതോടെ അവൻ ഒരു തീരുമാനമെടുക്കുന്നു.
എസ്റ്റേറ്റിൽ പോയി അവിടെ ശിഷ്ടകാലം ജീവിക്കുക.
അതോടെ അച്ഛനമ്മമാരുടെ പകുതി സമ്മതത്തോടെ അവൻ നീലഗിരിയിലേക്ക് യാത്ര പോവുന്നു.
നീലഗിരിയിൽ പക്ഷെ, പ്രകാശിനെ എതിരേറ്റത് അങ്ങേയറ്റം കുസൃതി നിറഞ്ഞ, കുഴപ്പങ്ങൾ സൃഷ്ടിച്ചു തന്നെ വഴക്കു കേൾപ്പിക്കുന്ന ഗീത എന്ന പെൺകുട്ടിയാണ്.
അവൾക്ക് മുത്തശ്ശിയും അച്ഛനും മൂന്ന് അനിയത്തിമാരുമുണ്ട്.
ഗീതയുടെ അച്ഛന്റെ അടുത്തേക്കാണ് പ്രകാശ് തന്റെ മെഡിക്കൽ റെക്കോർഡ് കൊണ്ടുവന്ന് ചികിൽസ തുടരുന്നത്.
ആരെ കണ്ടാലും "നിങ്ങൾക്ക് എന്നെ ഇഷ്ടമാണോ, എങ്കിൽ നമുക്ക് ഒളിച്ചോടിപ്പോവാം?"
എന്ന ഗീതയുടെ തമാശ പലരെയും കുഴിയിൽ ചാടിച്ചിട്ടുണ്ട്.
ഒരിക്കൽ ഗീതയുടെ കുസൃതി അതിരു കടന്നതിന് പ്രകാശ് അവളെ കണക്കറ്റ് ശിക്ഷിച്ചു.
നാല്പത് കിലോമീറ്റർ അകലെ അവളെ ഉപേക്ഷിച്ച് അവൻ വീട്ടിലേക്ക് കടന്നുകളഞ്ഞു.
നേരം ഏറെ ഇരുട്ടിയിട്ടും വഴിയിൽ മൂടൽ മഞ്ഞുവീണിട്ടും ഗീതയെ കാണാതെ അനിയത്തി പ്രകാശിന്റെ അടുത്തേക്ക് പേടിയോടെ അന്വേഷിച്ചെത്തി.
അങ്ങേയറ്റം ഭയചകിതനായ പ്രകാശ് ഗീതയെ അന്വേഷിച്ചു കണ്ടെത്തി വീട്ടിലെത്തിച്ചു.
ഗീതയുടെ അമ്മൂമ്മ പ്രകാശിനെ ശകാരിച്ചു.
"അല്ലെങ്കിലേ അതിന് അൽപായുസ്സാണ്.
അതിന്റെ ഇടയിൽ കുറച്ചുകാലം ജീവിക്കുന്ന അത് എന്തെങ്കിലും കുസൃതി കാണിച്ചാൽ നിനക്ക് ക്ഷമിച്ചുകൂടെ?
എന്തെങ്കിലും പറ്റിയാൽ പിന്നെ ആരുണ്ട്?..
അതോടെ പ്രകാശ് അറിയുന്നു.
ഗീതയും തന്നെപ്പോലെ ജീവിതം എണ്ണിയെണ്ണി കഴിയുകയാണ്.
ഉള്ള കാലം സന്തോഷത്തോടെ ജീവിക്കാൻ അവൾ തന്നെ ഉണ്ടാക്കിയ ഉലകത്തിൽ അവൾ മതിമറക്കുന്നു.
തൊട്ടടുത്ത ദിവസം ഗീതയുടെ അച്ഛനോട് പ്രകാശ് ചോദിക്കുന്നു, എന്താണ് ഗീതയുടെ അസുഖം.
അതെ, ഗീതക്ക് ഹൃദയഭിത്തികളിൽ ദ്വാരമുണ്ട്.
അവൾക്ക് പലതവണ ഓപ്പറേഷൻ ചെയ്‌തെങ്കിലും ഫലമില്ല.
ഇനിയെല്ലാം വിധി.
അത് അവൾക്കുമറിയാം.
പ്രകാശ് നേരെ ഗീതയുടെ അടുക്കൽ പോയി ചോദിച്ചു, "നിന്റെ രോഗത്തെപ്പറ്റി നിനക്ക് ഒരു വേവലാതിയുമില്ലേ?"
"നോക്കൂ, ഈ കിളികൾ ചത്തുപോകും, മരങ്ങൾ വീണ് മണ്ണിൽ ലയിക്കും, എല്ലാവരും മരിക്കും, ഞാൻ കുറച്ചു നാൾ മുന്നേ മരിക്കും. അത്രമാത്രം. എനിക്ക് നാളെയെക്കുറിച്ചു ഒരു ഭയവുമില്ല. ഇന്നാണ് എനിക്ക് മുഖ്യം."
പുതിയ ജീവിതം വീണ്ടുകിട്ടിയ പോലെ പ്രകാശ് സന്തോഷവാനായി.
താനും ഇനിയുള്ള കാലം സന്തോഷത്തോടെ ജീവിക്കണം.
പിന്നീട് പ്രകാശ് ഗീതയെ സ്നേഹിക്കാൻ തുടങ്ങി.
പലതവണ അവൻ അവളെ തമാശക്ക് പാത്രമാക്കി.
പക്ഷെ, അവൾ ഒരിക്കലും അതിന് നിന്നുകൊടുത്തില്ല.
ഒരിക്കൽ അവൻ അവളോട് തന്റെ പ്രേമം തുറന്നുപറഞ്ഞപ്പോൾ, ജീവിതത്തിന്റെ അവസാന നാളുകളിൽ തനിക്ക് സ്നേഹിക്കാനും തന്നെ ജീവനുതുല്യം സ്നേഹിക്കാനും ഒരാളെ കിട്ടിയ സന്തോഷത്തിൽ അവൾ ആ പ്രേമം സ്വീകരിച്ചു.
അത് പക്ഷെ, പ്രകാശിന്റെ അമ്മയുടെ ഒരു മിന്നൽ  സന്ദർശനം വരെ എല്ലാം നല്ലപടിയിൽ പോവുകയായിരുന്നു.
പ്രകാശിന്റെ അമ്മയുടെ ഗീത അറിയുന്നു പ്രകാശ് ഇനി അധികകാലം ഉണ്ടാവില്ല.
ഗീത ഓടിച്ചെന്ന് അച്ഛന്റെ ഓഫീസിൽനിന്നും പ്രകാശിന്റെ റെക്കോഡുകൾ കണ്ടെത്തി മനസ്സിലാകുന്നു, പ്രകാശിന് തന്നെക്കാൾ അപകടമായ ഘട്ടമാണ്.
ഗീത പ്രകാശിനെ കാണാൻ ഓടിയെത്തിയത് റെയിൽവേ സ്റ്റേഷനിൽ.
അവൻ അമ്മയെ യാത്രയാക്കാൻ വന്നതാണ്.
കോരിച്ചൊരിയുന്ന മഴയത്ത് ഗീത പ്രകാശിനെ അതിരൂക്ഷമായി ശകാരിച്ചു.
ഇനി ഒരിക്കലും നമ്മൾ തമ്മിൽ കാണരുതെന്ന് വിലക്കി.
"ഗീതേ, നീയല്ലേ പറഞ്ഞത്, എല്ലാവരും മരിച്ചുപോകുമെന്ന്. ഞാനും അതുപോലെ മരിച്ചുപോകും, ചിലപ്പോൾ നിന്നെക്കാൾ ഒരുദിവസം മുമ്പ്, അത്രെയേ ഉള്ളൂ.."
പക്ഷെ, ഗീത ആ വാക്കുകളെ അവഗണിച്ചുകൊണ്ട് പറഞ്ഞു, ഇനി എന്നെ കാണാൻ വരരുത്.
കാരണം ചോദിച്ചപ്പോൾ പറഞ്ഞത്, "എന്റെ പ്രാണനേക്കാൾ വലുതായി നിന്റെ പ്രാണനെ ഞാൻ കാണുന്നു. അത് ഞാൻ ജീവിച്ചിരിക്കുവോളം അണയാൻ ഞാൻ സമ്മതിക്കില്ല. പ്രകാശ്, നീ എങ്ങോട്ടെങ്കിലും പോവൂ. വേറെ ഏതെങ്കിലും നാട്ടിൽ നീ സന്തോഷത്തോടെ ജീവിക്കുന്നു എന്ന വിശ്വാസത്തിൽ എനിക്ക് മരിക്കണം. പ്ളീസ്..."
പ്രകാശ് അന്ന് രാത്രി തിരിച്ചു വീട്ടിലേക്ക് പോവാൻ തയാറെടുക്കുന്ന വേളയിൽ അറിയുന്നു, ഗീതക്ക് അസുഖം കൂടി ആശുപത്രിയിൽ പ്രവേശിപ്പിച്ചിരുന്നു.
അവൾക്ക് എന്തും സംഭവിക്കാം, ചിലപ്പോൾ എന്തെങ്കിലും ഒരു മിറക്കിൾ പോലും നടക്കാം.
പക്ഷെ ഗീതയുടെ കുടുംബം പ്രകാശിനെ അവളെ കാണുന്നതിൽനിന്ന് വിലക്കി.
അവർ കരുതി, പ്രകാശ് കാരണമാണ് ഗീതക്ക് അസുഖം കൂടിയതെന്ന്.
ഗീതക്ക് അന്ന് ഒരു മേജർ ഓപ്പറേഷൻ ഉണ്ട്.
അതിന് മുമ്പ് ഗീതയെ ആശുപത്രിയുടെ ജനലിലൂടെ വിദൂരമായ് ഒരുനോക്കുകണ്ട പ്രകാശ് അവിടെനിന്നും വീട്ടിലേക്കു മടങ്ങി.
ഓപ്പറേഷൻ കഴിഞ്ഞ ഗീത കണ്ണുതുറന്നു ആദ്യം ചോദിച്ചത് പ്രകാശിനെ കാണണമെന്നാണ്.
പ്രകാശ് റെയിൽവേ സ്റ്റേഷനിൽ നിൽക്കുമ്പോൾ അങ്ങോട്ട് ഗീതയേയും കൊണ്ട് ആംബുലൻസിൽ വന്ന കുടുംബത്തെ കണ്ട പ്രകാശ് ഭയചകിതനായ് ഓടിയെത്തി.
അവൻ നോക്കിയപ്പോൾ ഗീത ചിരിച്ചുകൊണ്ട് ചോദിക്കുന്നു, "നിങ്ങൾക്ക് എന്നെ ഇഷ്ടമാണോ, എങ്കിൽ നമുക്ക് ഒളിച്ചോടിപ്പോവാം?" ....
ഈ സിനിമ പുറത്തിറങ്ങുന്നതിന് മുമ്പ് നടത്തിയ പ്രീമിയർ ഷോ കണ്ട എല്ലാവരും പറഞ്ഞു, ഇതൊരു വൻ പരാജയമായാൽ നാഗാർജുന എന്ന നടനെ തെലുഗ് സിനിമക്ക് നഷ്ടമാവും.
അഥവാ സൂപ്പർ ഹിറ്റ് സിനിമ ആവുകയാണെങ്കിൽ അത് തെലുഗ് സിനിമയിലെ ഒരു ചരിത്രവും നാഗാർജുനയുടെ കരിയറിൽ ഒരു പൊൻതൂവലുമാവും.
അതെ, പടം സൂപ്പർ ഹിറ്റ് ആവുകയും മലയാളം, തമിഴ്, മറാഠി ഭാഷകളിലേക്ക് മൊഴിമാറ്റം നടത്തുകയും ഹിന്ദി, ബംഗാളി, സിന്ധി ഭാഷകളിൽ പുനർനിർമിക്കുകയും ചെയ്തു.
ഗാനങ്ങൾ വെട്ടൂരിയുടെ തൂലികയിൽനിന്ന് ഉതിർന്നപ്പോൾ ഇളയരാജ നൽകി എസ് പി ബാലസുബ്രമണ്യം, ചിത്ര, എസ് ജാനകി എന്നിവർ പാടിയ പാട്ടുകൾ ഇന്നും ആസ്വാദ്യകരമാണ്.
പ്രകാശ് ആയി നാഗാർജുന അഭിനയിച്ചപ്പോൾ, ഗീതാഞ്ജലി എന്ന ടൈറ്റിൽ കഥാപാത്രമായത് ബ്രിടീഷ് ഇന്ത്യൻ വംശജയായ ഗിരിജ ഷെട്ടാർ (വന്ദനം സിനിമയിൽ അഭിനയിച്ചിട്ടുണ്ട്) ആണ്.
സിനിമ അവസാനിക്കുമ്പോൾ യാതൊരു ട്രാജഡിയും ഇല്ലാതെ, ആർ ആദ്യം മരിക്കുമെന്ന് ഒരു സൂചനയും നൽകാതെ പടം തീരുന്നു.
ഇന്നും ഒരു പുതുമയോടെ കണ്ടിരിക്കാവുന്ന ഈ മണിരത്നം സിനിമ ഇറങ്ങിയിട്ട് 35 വർഷം തികയുന്നു.
ഗാനങ്ങൾ എണ്ണം ഗാനം ആലാപനം 1 ഓ പ്രിയേ പ്രിയേ എസ്.പി. ബാലസുബ്രഹ്മണ്യം, ചിത്ര.
2 കന്ദർപ്പനിന്നൊരു ചിത്ര.
3 ഇല്ലിമുളംകാട്ടിന്നുള്ളിൽ ചിത്ര , എസ്.പി. ബാലസുബ്രഹ്മണ്യം.
4 ഓം നമഹ എസ്.ജാനകി , എസ്.പി. ബാലസുബ്രഹ്മണ്യം.
5 ഓ പാപാ ലാലി എസ്.പി. ബാലസുബ്രഹ്മണ്യം.
6 ജഗഡ ജഗഡ എസ്.പി. ബാലസുബ്രഹ്മണ്യം.
7 കാവ്യങ്ങൾ പാടുമോ എസ്.പി. ബാലസുബ്രഹ്മണ്യം.
പ്രധാന അഭിനേതാക്കൾ
ഗിരിജ (ഗീതാഞ്ജലി), നാഗാർജുന (പ്രകാശ് ), വിജയകുമാർ ( ഗീതാഞ്ജലിയുടെ അച്ഛൻ ),വിജയചന്ദർ (പ്രകാശിന്റെ അച്ഛൻ ), ചന്ദ്രമോഹൻ , സുതിവേലു, സുമിത്ര (പ്രകാശിന്റെ അമ്മ),രാധാഭായ് (ഗീതാഞ്ജലിയുടെ മുത്തശി ), സിൽക്ക് സ്മിത, ഡിസ്കോ ശാന്തി, ഷൌക്കർ ജാനകി (ചാൻസലർ ), അരുണ മുചേർല (ഡോക്ടർ ).
ഗീതാഞ്ജലി (വിവക്ഷകൾ)
ഗീതാഞ്ജലി ( ദേവനാഗരി :गीतांजलि/गीताजंली) എന്നതുകൊണ്ട് ഉദ്ദേശിക്കുന്നത്: സാഹിത്യം ഗീതാഞ്ജലി , ഇന്ത്യൻ കവിയായ  	രബീന്ദ്രനാഥ് ടാഗോറിന്റെ കവിതാസമാഹാരം.
Gitanjali Literary Prize, ഒരു ഫ്രാങ്കോ-ഇന്ത്യൻ സാഹിത്യപുരസ്കാരം ചലച്ചിത്രങ്ങൾ Geethanjali (1985 film), ഒരു തമിഴ് ചലച്ചിത്രം Geetanjali (1993 film), ഒരു ഹിന്ദി ചലച്ചിത്രം ഗീതാഞ്ജലി , ഒരു തെലുങ്കു ചലച്ചിത്രം Geethanjali (2014 film), ഒരു തെലുങ്കു ചലച്ചിത്രം ഗീതാഞ്ജലി , 2013-ലെ ഒരു മലയാളം ചലച്ചിത്രം വ്യക്തികൾ Geetanjali (actress), ഒരു തെലുങ്കു ചലച്ചിത്രനടി Gitanjali (given name), ഒരു ഇന്ത്യൻ സ്ത്രീ നാമം (പേരുള്ള വ്യക്തികളുടെ പട്ടിക ഉൾപ്പെടുത്തിയിട്ടുണ്ട്) മറ്റുള്ളവ Gitanjali (Ceylonese newspaper), പ്രസിദ്ധീകരണം നിലച്ചുപോയ സിലോൺ പത്രം Geethanjali (TV series), ഒരു തമിഴ് ടെലിവിഷൻ പരമ്പര Geetanjali Enclave, ഡെൽഹിയിലെ ഒരു കോളനി Gitanjali Express, കൊൽക്കത്തയും മുംബൈയ്ക്കും ഇടയ്ക്കായി ഓടുന്ന എക്സ്‌പ്രസ് തീവണ്ടി Gitanjali Group, ഒരു ജ്വല്ലറി ചില്ലറവ്യാപാരഗ്രൂപ്പ് Gitanjali Metro Station, കൊൽക്കത്ത മെട്രോയിലെ ഒരു സ്റ്റേഷൻ ഇതും കാണുക * "ഗീതാഞ്ജലി" എന്ന വാക്ക് ഉൾപ്പെടുന്ന താളുകൾ.
ഗീതാഞ്ജലി ഥാപ്പ ഇംഗ്ലീഷ് വിലാസം https://ml.wikipedia.org/wiki/Geetanjali_Thapa
ചലച്ചിത്ര അഭിനേത്രിയാണ് ഗീതാഞ്ജലി ഥാപ്പ .
അഭിനയത്തിനുള്ള ദേശീയ ചലച്ചിത്രപുരസ്കാരം 2013 ൽ നേടി.
" ലയേഴ്സ് ഡയസ് "  എന്ന ചലച്ചിത്രത്തിലെ അഭിനയത്തിനായിരുന്നു പുരസ്കാരം.
പശ്ചിമ സിക്കിമിലെ ബിസിനസ് കുടുംബത്തിൽ ജനിച്ചു.
സ്‌കൂൾ വിദ്യാഭ്യാസത്തിനുശേഷം  കോൽക്കത്ത ഭവാനിപുർ കോളജിൽ ഇംഗ്ലീഷ് സാഹിത്യത്തിൽ ബിരുദത്തിന് ചേർന്നു.
2007 ൽ ആസാമിലെ ഗോഹട്ടിയിൽ സംഘടിപ്പിച്ച സൗന്ദര്യമത്സരത്തിൽ മെഗാ മിസ് നോർത്ത് ഈസ്റ്റായി ഗീതാഞ്ജലി തെരഞ്ഞെടുക്കപ്പെട്ടു.
2012 -ലെ കേരള ഇന്റർനാഷണൽ ഫിലിം ഫെസ്റ്റിവലിൽ മികച്ച ഏഷ്യൻ ഫിലിം ആയി തെരഞ്ഞെടുക്കപ്പെട്ട കെ.എം. കമലിന്റെ ഐ ഡി എന്ന ചിത്രത്തിലെ നായികയായി ചലച്ചിത്ര രംഗത്തെത്തി.
ഗീതാഞ്ജലി അഭിനയിച്ച അമിത്കുമാറിന്റെ മൺസൂൺ ഷൂട്ട് ഔട്ട് കാൻ ഫിലിം ഫെസ്റ്റിവലിൽ പ്രദർശിപ്പിച്ചു.
സിനിമകൾ Year Film Role Notes 2012 ഐ.ഡി ചാരു 2013 മൺസൂൺ ഷൂട്ടൗട്ട് അനു 2013 ദാറ്റ് ഡേ ആഫ്റ്റർ എവരി ഡേ 2014 ലയേഴ്സ് ഡയസ് കമല ദേശീയ ചലച്ചിത്രപുരസ്കാരം 2014 വൈറ്റ് ലൈസ് Post-production പുരസ്കാരങ്ങൾ മികച്ച നടി - ദേശീയ ചലച്ചിത്രപുരസ്കാരം 2013 മികച്ച നടി - ലോസ് ആഞ്ചലസ് ചലച്ചിത്രമേള മികച്ച നടി - മാഡ്രിഡ് ഫിലിം ഫെസ്റ്റിവൽ മികച്ച നടി -  ഇമാജിൻ ഇന്ത്യ രാജ്യാന്തരമേള അവലംബം ↑ {{ cite web }} : Check date values in: | accessdate= ( help )
ഗീതാഞ്ജലി ഇംഗ്ലീഷ് വിലാസം https://ml.wikipedia.org/wiki/Gitanjali
രബീന്ദ്രനാഥ ടാഗോറിനു 1913-ലെ സാഹിത്യത്തിനുള്ള നോബൽ സമ്മാനം നേടിക്കൊടുത്ത കൃതിയാണ്‌ ഗീതാഞ്ജലി .
ഗീതാഞ്ജലിയുടെ ഭാവനാതീതമായ ഉള്ളടക്കം ഒരു സാധാരണ മനുഷ്യനു തന്റെ മനോഗതമനുസരിച്ച് വ്യാഖ്യാനിക്കാൻ  സധിക്കുന്നതല്ല.
എങ്കിലും ഈ ഗദ്യകാവ്യം മനുഷ്യമനസ്സിനെത്തന്നെ  മാറ്റിമറിക്കുന്നു.
1910 ജൂലൈയിലാണ്‌ 157 ഗാനങ്ങളോടെ ബംഗാളി ഭാഷയിലുള്ള ഗീതാഞ്ജലി പ്രസിദ്ധമായത്.
ഇംഗ്ലണ്ടിലേക്കുള്ള യാത്രയിൽ കപ്പലിൽ വെച്ചാണ്‌ ടാഗോർ ഗീതാഞ്ജലി ഇംഗ്ലീഷ് ഭാഷയിലേക്ക് പരിഭാഷപ്പെടുത്തിയത്.
ഇംഗ്ലീഷ് ഭാഷയിലേക്ക് പരിഭാഷപ്പെടുത്തിയ 103 ഗാനങ്ങൾ ടാഗോർ 1912 നവംബർ ഒന്നാം തീയതി ലണ്ടനിലെ ഇന്ത്യ സൊസൈറ്റി ഗീതാഞ്ജലി പ്രസിദ്ധപ്പെടുത്തി.
ഈ പരിഭാഷക്ക് ഡബ്ല്യു. ബി. യീറ്റ്സ് ആണ്‌ അവതാരികയെഴുതിയത് .
ടാഗോർ മനോഹരവും ഭൗതികവുമായുള്ള വസ്തുക്കളെ ഈ ഗദ്യകാവ്യത്തിൽ പ്രതീകങ്ങളായി ഉപയോഗിച്ചിരിക്കുന്നു.
പതിയേ ഒഴുകുന്ന ചിറ്റാറുകൾ, കാറ്റിന്റെ നാദം, ഇടിയുടെ പെരുമ്പറ ശബ്ദം,  പാറിപറക്കുന്ന  തേനീച്ചകൾ, വിരിയുന്ന താമരകൾ, പ്രകാശിക്കുന്ന നക്ഷത്രങ്ങൾ, കാർമേഘം, നിറഞ്ഞ ആകാശം, ഇരുട്ടുള്ള രാത്രി, മഷിക്കറുപ്പാർന്ന പുഴയുടെ മങ്ങിയ തീരം, ഇളം പൈതലുകളുടെ  നിർമ്മലമായ ചിരി, ഇഴജന്തുക്കൾ, കക്കകൾ ഇങ്ങനെ അസംഖ്യം ജീവനുള്ളതും ഇല്ലാത്തതും ഭംഗിയുള്ളതും ഇല്ലാത്തതുമായ വസ്തുക്കളുടെ പ്രതീകാത്മകത ഗീതാഞ്ജലിയെ മികവുറ്റതാക്കിത്തീർക്കുന്നു.
ഗീതാഞ്ജലിയുടെ  ഇംഗ്ലീഷിലുള്ള  ആദ്യപതിപ്പിന്റെ മുഖവുരയിൽ ഡബ്ള്യു.ബി. യേറ്റ്സ് ഈ കൃതിയെ വാനോളം പുകഴ്ത്തിയിരിക്കുന്നു.
ഇതിലെ പൂക്കളും പുഴകളും പെരുമഴയും പൊരിയുന്ന വെയിലും എല്ലാം മനുഷ്യമനസ്സിന്റെ വിവിധ ഭാവങ്ങളെ  പ്രകടമാക്കുന്നു.
ബംഗാളിൽ  രബീന്ദ്രസംഗീതത്തിനു വളരെ സ്ഥാനമുണ്ട്.
ഗീതാഞ്ജലിയിലും സംഗീതം വളരെ ഫലവത്തായി ഉപയോഗിച്ചിരിക്കുന്നു.
ഈ ഗദ്യകാവ്യത്തിൽ ടാഗോർ ദൈവം സർവ്വവ്യാപിയാണെന്നു ഇങ്ങനെ വിവരിക്കുന്നു:-  ദൈവത്തെകാണാൻ ദേവാലയത്തിന്റെ ഇരുണ്ട കോണിൽ വാതിലടച്ചുനിന്നു ശ്ലോകം ചൊല്ലുകയോ പൂജ ചെയ്യുകയോ അല്ല വേണ്ടത്.
കണ്ണു തുറന്നു നോക്കുമ്പോൾ ദൈവം നേരിൽ നിങ്ങളുടെ മുൻപിലല്ല കണപ്പെടുന്നത്.
ദൈവം ചൂടിലും മഴയത്തും അഴുക്കുവസ്ത്രങ്ങളുമണിഞ്ഞു പാടത്തും പറമ്പത്തും പണിയെടുക്കുന്നവന്റെ കൂടെയാണുള്ളത്, പാതയിൽ കല്ലുകൊത്തുന്നവന്റെ കൂടെയാണുള്ളത്.
അവരുടെ ഇടയിലേക്കു  നിങ്ങൾ ഇറങ്ങിച്ചെല്ലൂ,  ദൈവത്തെ അവിടെ കാണാൻ സാധിക്കും.
ദീപോത്സവത്തിൽ പങ്കെടുക്കുവാനായി, ദീപവുമേന്തിപോകുന്ന വനിതയോടു തന്റെ വീട്ടിൽ ഏകാന്തതയും ഇരുട്ടും നിറഞ്ഞിരിക്കുന്നു, ഈ ദീപം തനിക്കു നൽകാമോ എന്നു ചോദിക്കുമ്പോൾ ഇരുട്ടുള്ളിടത്താണു ദീപം തെളിയിക്കേണ്ടത് എന്ന സത്യം അദ്ദേഹം ജനതകളെ അനുസ്മരിപ്പിക്കുന്നു.
ഗീതാഞ്ജലിയിലൂടെ ടാഗോർ ജനങ്ങൾക്കു വെളിച്ചവും പ്രബോധനവും നൽകുന്നു.
അവലംബം ↑ http://nobelprize.org/nobel_prizes/literature/laureates/1913/press.html ↑ [ http://www.manoramaonline.com/cgi-bin/MMOnline.dll/portal/ep/malayalamContentView.do?pageType=Article contentType=EDITORIAL programId=1073753695 articleType=English tabId=9 contentId=7408415 BV_ID=@@@ Archived 2010-06-23 at the Wayback Machine .
ഗീതാഞ്ജലിക്ക് 100 വയസ്സ് പുറത്തേക്കുള്ള കണ്ണികൾ
ഗീതാഞ്ജലി യൂണിവേർസിറ്റി ഒഫ് വർജ്ജീനിയ Archived 2014-06-24 at the Wayback Machine .
ഗീതാഞ്ജലി മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/Geetanjali_Medical_College
രാജസ്ഥാനിലെ ഉദയ്പൂർ നഗരത്തിൽ സ്ഥിതി ചെയ്യുന്ന ഒരു സ്വകാര്യ മെഡിക്കൽ കോളേജാണ് ഗീതാഞ്ജലി മെഡിക്കൽ കോളേജ് .
1150 കിടക്കകളുള്ള തൃതീയ പരിചരണ ആശുപത്രിയായ ഗീതാഞ്ജലി ആശുപത്രിയോട് ചേർന്നാണ് കോളേജ്.
2011 വരെയുള്ള ബാച്ചുകൾ രാജസ്ഥാൻ യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിരുന്നു.
2012-ലും അതിനുശേഷമുള്ള ബാച്ചുകൾ 2011-ൽ സ്ഥാപിതമായ ഗീതാഞ്ജലി യൂണിവേഴ്‌സിറ്റിയുമായി അഫിലിയേറ്റ് ചെയ്‌തിരിക്കുന്നു.
കോഴ്‌സുകൾ ഡിപ്ലോമ കോഴ്സുകൾ റേഡിയോഗ്രാഫിയിൽ ഡിപ്ലോമ ഡിപ്ലോമ ഇൻ ഹോസ്പിറ്റൽ അഡ്മിനിസ്ട്രേഷൻ (ഡിഎച്ച്എ) ഒഫ്താൽമിക് ടെക്നീഷ്യനിൽ ഡിപ്ലോമ കാത്‌ലാബ് ടെക്‌നോളജിയിൽ ഡിപ്ലോമ കീമോതെറാപ്പിയിൽ ഡിപ്ലോമ ഓപ്പറേഷൻ തിയറ്റർ ടെക്‌നോളജിയിൽ ഡിപ്ലോമ ഡിപ്ലോമ ഇൻ ഇസിജി ടെക്നീഷ്യൻ മെഡിക്കൽ ലാബ് ടെക്നീഷ്യനിൽ ഡിപ്ലോമ ഡിപ്ലോമ ഇൻ മെഡിക്കൽ റേഡിയോളജിക് ടെക്നോളജി (DMRT) എക്സ്-റേയിൽ ഡിപ്ലോമ ഡിപ്ലോമ ഇൻ ഡയാലിസിസ് ടെക്നീഷ്യൻ ഡിപ്ലോമ ഇൻ സി.ടി.  സ്കാൻ ചെയ്യുക ഹോസ്പിറ്റൽ ഡോക്യുമെന്റേഷനിലും റെക്കോർഡ് കീപ്പിംഗിലും ഡിപ്ലോമ മൾട്ടിപർപ്പസ് ഹെൽത്ത് വർക്കർ (പുരുഷ) പരിശീലനത്തിൽ ഡിപ്ലോമ ക്ലിനിക്കൽ പാത്തോളജിയിൽ ഡിപ്ലോമ ബിരുദം എംബിബിഎസ് (നീറ്റ് വഴിയുള്ള 85% സീറ്റുകളും ബാക്കി 15% സീറ്റുകളും മാനേജ്മെന്റ് ക്വാട്ട സീറ്റുകളാണ്) ബി.എസ്.സി.(മെഡിക്കൽ) ബി.എസ്സി.
(മെഡിക്കൽ ലാബ് ടെക്നീഷ്യൻ) ബി.എസ്സി.
(ഒപ്‌റ്റോമെട്രി) ബി.എസ്‌സി.
(കാർഡിയാക് പെർഫ്യൂഷൻ) ബി.എച്ച്.എ. (ബാച്ചിലർ ഇൻ ഹോസ്പിറ്റൽ അഡ്മിനിസ്ട്രേഷൻ) ബിരുദാനന്തര ബിരുദ കോഴ്സുകൾ എംഡി (ബയോകെമിസ്ട്രി) എംഡി (അനാട്ടമി) എം.എസ്.സി. (അനാട്ടമി) എംഡി (ജനറൽ മെഡിസിൻ) എംഡി (ടിബിയും നെഞ്ചും) എംഡി (സൈക്യാട്രി) എം.എസ്.സി.(ബയോകെമിസ്ട്രി) എംഡി (ഫിസിയോളജി) എം.എസ്.സി..
(മൈക്രോബയോളജി) എംഡി (ഡെർമറ്റോളജി (സ്കിൻ വിഡി)) എം.എസ്.സി..
(ഫാർമക്കോളജി) എംഡി (പത്തോളജി) എംഡി (ഫാർമക്കോളജി) MS (ഓർത്തോപീഡിക്‌സ്) എം.എസ്.സി.(ഫിസിയോളജി) എംഡി (മൈക്രോബയോളജി) എം എസ് (ഇഎൻടി) എംഎസ് (നേത്രരോഗം) എംഡി (ഫോറൻസിക് മെഡിസിൻ) എംഡി (കമ്മ്യൂണിറ്റി മെഡിസിൻ) എംഡി (റേഡിയോ രോഗനിർണയം) എംഡി (അനസ്തേഷ്യ) എംഡി (പീഡിയാട്രിക്സ്) എം എസ്  (ഒബ്‌സ്റ്റട്രിക് ഗൈനക്കോളജി) MHA (മാസ്റ്റർ ഇൻ ഹോസ്പിറ്റൽ അഡ്മിനിസ്ട്രേഷൻ) എം.എസ്.സി. (ക്ലിനിക്കൽ സൈക്കോളജി) ഡോക്ടറേറ്റ് പ്രോഗ്രാമുകൾ പിഎച്ച്.
ഡി (ബയോകെമിസ്ട്രി) പിഎച്ച്.
ഡി (ഫിസിയോളജി) പിഎച്ച്.
ഡി (മൈക്രോബയോളജി) പിഎച്ച്.
ഡി (കമ്മ്യൂണിറ്റി മെഡിസിൻ) പിഎച്ച്.
ഡി (ഫോറൻസിക് മെഡിസിൻ) പിഎച്ച്.
ഡി (പത്തോളജി) പിഎച്ച്.
ഡി (ഫാർമക്കോളജി) പിഎച്ച്.
ഡി (അനാട്ടമി) അവലംബം പുറം കണ്ണികൾ
24°33′16″N 73°43′59″E ﻿ / ﻿ 24.5544515°N 73.7330058°E ﻿ / 24.5544515; 73.7330058
ഗീതാഞ്ജലി റാവു (ശാസ്ത്രജ്ഞ) ഇംഗ്ലീഷ് വിലാസം https://ml.wikipedia.org/wiki/Gitanjali_Rao_(scientist)
എഴുത്തുകാരി, ശാസ്ത്രജ്ഞ, എഞ്ചിനീയർ, സയൻസ്, ടെക്നോളജി, എഞ്ചിനീയറിംഗ്, മാത്തമാറ്റിക്സ് ( STEM ) പ്രൊമോട്ടർ എന്നിങ്ങനെ വിവിധ നിലകളിൽ പ്രശസ്തയായ അമേരിക്കക്കരിയാണ് ഗീതഞ്ജലി റാവു (ജനനം: 19 നവംബർ 2005) .
2017 ൽ ഡിസ്കവറി എഡ്യൂക്കേഷൻ 3 എം യംഗ് സയന്റിസ്റ്റ് ചലഞ്ച് നേടിയ അവർ ഫോബ്‌സിന്റെ 30 വയസ്സിന് താഴെയുള്ളവരുടെ പട്ടികയായ 30 അണ്ടർ 30 യിൽ ഉൾപ്പെട്ടിട്ടുണ്ട്.
അവർ നടത്തുന്ന കണ്ടുപിടുത്തങ്ങളുടെയും "ഇന്നൊവേഷൻ വർക്ക് ഷോപ്പുകളുടെയും" പേരിൽ 2020 ൽ ഗീതാഞ്ജലി ടൈം ടോപ്പ് യങ്ങ് ഇന്നൊവേറ്റർ പട്ടികയിൽ ഇടം നേടുകയും, പിന്നീട് 2020 ഡിസംബർ 4 ന് ടൈം മാസികയുടെ കവറിൽ ഫീച്ചർ ചെയ്യുകയും അവരുടെ ആദ്യത്തെ "കിഡ് ഓഫ് ദി ഇയർ" ബഹുമതി നേടുകയും ചെയ്തു.
ഗീതാഞ്ജലി ഇപ്പോൾ കൊളറാഡോയിലെ ലോൺ ട്രീയിലാണ് താമസിക്കുന്നത്, അവിടെ STEM സ്കൂൾ ഹൈലാൻഡ്സ് റാഞ്ചിൽ പഠിക്കുന്നു.
ജനിതകശാസ്ത്രവും പകർച്ചവ്യാധിയും പഠിക്കാൻ ഗീതാഞ്ജലി താൽപര്യം പ്രകടിപ്പിക്കുന്നു.
ലിംഗാടിസ്ഥാനത്തിലുള്ള ശമ്പള വിടവിനെക്കുറിച്ച് അവർ സംസാരിച്ചിരുന്നു.
ഇപ്പോൾ അവർ കൊളറാഡോ സർവകലാശാലയിൽ ഗവേഷണം നടത്തുന്നു.
4 വയസ്സുള്ളപ്പോൾ അമ്മാവൻ നൽകിയ ഒരു സയൻസ് കിറ്റാണ് ഗീതാഞ്ജലിയെ ആദ്യമായി സ്വാധീനിച്ചത്.
ഗീതാങ്ജലിക്ക് 10 വയസ്സുള്ളപ്പോൾ, വാർത്തകൾ കാണുമ്പോൾ അവർ ഫ്ലിന്റ് വാട്ടർ ക്രൈസിസിനെക്കുറിച്ച് കേൾക്കുകയും വെള്ളത്തിലെ ഈയത്തിന്റെ അളവ് അളക്കുന്നതിനുള്ള വഴികളിൽ താൽപ്പര്യം വളരുകയും ചെയ്തു.
ഇത് ബ്ലൂടൂത്ത് വഴി ജലത്തിന്റെ ഗുണനിലവാരമുള്ള വിവരങ്ങൾ അയയ്ക്കാൻ കഴിയുന്ന കാർബൺ നാനോട്യൂബുകളെ അടിസ്ഥാനമാക്കി ടെതിസ് എന്ന ഉപകരണം വികസിപ്പിക്കുന്നതിലേക്ക് നയിച്ചു.
3 എം ഗവേഷണ ശാസ്ത്രജ്ഞനുമായി അവർ സഹകരിച്ചു.
2017 ൽ ഗീതാഞ്ജലി ഡിസ്കവറി എഡ്യൂക്കേഷൻ 3 എം യംഗ് സയന്റിസ്റ്റ് ചലഞ്ച് നേടി, അവളുടെ കണ്ടുപിടുത്തമായ ടെതിസിന് 25,000 ഡോളർ സമ്മാനം ലഭിച്ചു.
ടെത്തിസിൽ 9 വോൾട്ട് ബാറ്ററി, ഒരു ലീഡ് സെൻസിംഗ് യൂണിറ്റ്, ബ്ലൂടൂത്ത് എക്സ്റ്റൻഷൻ, ഒരു പ്രോസസർ എന്നിവ അടങ്ങിയിരിക്കുന്നു.
കാർബൺ നാനോട്യൂബുകൾ ഉപയോഗിക്കുന്ന അതിന്റെ പ്രതിരോധം ഈയത്തിന്റെ സാന്നിധ്യത്തിൽ മാറുന്നു.
മസാച്ചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജി വെബ്സൈറ്റ് വായിക്കുന്നതിനിടെയാണ് അവർ കാർബൺ നാനോട്യൂബുകളെക്കുറിച്ച് പഠിച്ചത്.
ടെത്തിസിന്റെ സാധ്യതകളെക്കുറിച്ച് അന്വേഷിക്കാൻ ശാസ്ത്രജ്ഞരുമായും മെഡിക്കൽ പ്രൊഫഷണലുകളുമായും പ്രവർത്തിക്കാൻ അവർ പദ്ധതിയിടുന്നു.
2018 മേക്കേഴ്സ് കോൺഫറൻസിൽ അവർ തന്റെ ആശയം അവതരിപ്പിക്കുകയും 25,000 ഡോളർ സമാഹരിക്കുകയും ചെയ്തു.
2019 ജനുവരിയിലെ വിവരം അനുസരിച്ച് അവർ ഡെൻവർ വാട്ടർ ഫെസിലിറ്റിയിൽ പ്രവർത്തിക്കുകയാണ്, അടുത്ത രണ്ട് വർഷത്തിനുള്ളിൽ ടെത്തിസിന്റെ ഒരു പ്രോട്ടോടൈപ്പ് ലഭ്യമാകുമെന്ന് അവർ പ്രതീക്ഷിക്കുന്നു.
അവൾ 3 -ടൈം ടെഡ് സ്പീക്കറാണ്.
2018 സെപ്റ്റംബറിൽ ഗീതാഞ്ജലിക്ക് അമേരിക്കൻ പരിസ്ഥിതി സംരക്ഷണ ഏജൻസി പ്രസിഡന്റിന്റെ എൻവയോൺമെന്റൽ യൂത്ത് അവാർഡ് ലഭിച്ചു.
കുറിപ്പടി ഓപിയോയിഡ് ആസക്തിയുടെ ആദ്യകാല രോഗനിർണയത്തിനായി, ജനിതക എഞ്ചിനീയറിംഗിലെ പുരോഗതിയെ അടിസ്ഥാനമാക്കി എപിയോൺ എന്ന ഡയഗ്നോസ്റ്റിക് ഉപകരണം വികസിപ്പിച്ചതിന് 2019 മെയ് മാസത്തിൽ ടിസിഎസ് ഇഗ്നൈറ്റ് ഇന്നൊവേഷൻ സ്റ്റുഡന്റ് ചലഞ്ചിനുള്ള മികച്ച “ഹെൽത്ത്” പില്ലർ സമ്മാനവും ഗീതാഞ്ജലിക്ക് ലഭിച്ചു.
ആദ്യഘട്ടത്തിൽ തന്നെ സൈബർ ഭീഷണിയെ കണ്ടെത്താൻ കഴിയുന്ന കൃത്രിമബുദ്ധി ഉപയോഗിക്കുന്ന "കൈൻഡ്‍ലി" എന്ന ഒരു അപ്ലിക്കേഷൻ ഗീതാഞ്ജലി വികസിപ്പിച്ചു.
അവർ ഒരു പിയാനിസ്റ്റ് കൂടിയാണ്.
അമ്മ പറയുന്നതനുസരിച്ച്, ഗീതാഞ്ജലിക്ക് മൂന്ന് വയസ്സുള്ളപ്പോൾ, രോഗിയായ ഒരാളെ സഹായിക്കാൻ എന്തുചെയ്യാമെന്ന് അവൾ ചോദിച്ചു.
മറുപടിയായി അമ്മ സംഗീതം പാരായണം ചെയ്യാൻ നിർദ്ദേശിച്ചു.
സ്കൌട്ട് അംഗമായ അവർ യുണൈറ്റഡ് സ്റ്റേറ്റ്സിലെ സ്കൌട്ടിങ്ങ് STEM പ്രോഗ്രാമിൽ ചേർന്നു.
ഇപ്പോൾ അവർ പൈലറ്റ് ലൈസൻസ് നേടുന്നതിനുള്ള ശ്രമത്തിലാണ്.
2020 ൽ ടൈം മാസികയുടെ "കിഡ് ഓഫ് ദി ഇയർ" ബഹുമതി ലഭിക്കുന്ന ആദ്യത്തെ വ്യക്തിയായി ഗീതാഞ്ജലി മാറി.
ഗീതാ ഹിരണ്യൻ ഇംഗ്ലീഷ് വിലാസം https://ml.wikipedia.org/wiki/Geetha_Hiranyan
മലയാളത്തിലെ ഒരു കഥാകൃത്തായിരുന്നു ഗീതാ ഹിരണ്യൻ .
1974ൽ മാതൃഭൂമി വിഷുപതിപ്പിൽ വന്ന ദീർഘപാംഗൻ എന്ന കഥയിലൂടെ ശ്രദ്ധിക്കപ്പെട്ട അവർ പിന്നീട് ഒറ്റസ്നാപ്പിൽ ഒതുക്കാനാവില്ല ഒരു ജന്മസത്യം , ഇനിയും വീടാത്ത ഹൃദയത്തിന്റെ കടം , അസംഘടിത എന്നീ കഥകളിലൂടെ മലയാള കഥാസ്വാദകർക്ക് സുപരിചിതയായി.
അപൂർവ്വമായി ചെറുക്കവിതകളും എഴുതിയിട്ടുണ്ട്.
അർബുദരോഗത്തിന്റെ പിടിയിലായിരുന്ന അവർ 2002 ജനുവരി 2 ന് ചരമമടഞ്ഞു. 'ശിൽപ്പ കഥയെഴുതുകയാണ്' എന്ന കഥയാണ് അവർ അവസാനമായി എഴുതിയത്.
കൊല്ലം ജില്ലയിലെ കൊട്ടാരക്കരക്കടുത്ത് കോട്ടവട്ടത്ത് സി. ശ്രീധരൻ പോറ്റിയുടേയും വസുമതിദേവിയുടേയും മകളായി 1958 മാർച്ച് 20 ന് ജനിച്ചു.
കൊട്ടാരക്കരയിൽ തെൻകുന്നത്ത് മഠത്തിലാണ് ഗീതാഹിരണ്യൻ ജനിച്ചത്.
അച്ഛൻ ശ്രീധരൻ പോറ്റിയുടെ ഏറ്റവും മൂത്ത സഹോദരിയായിരുന്നു ലളിതാംബിക അന്തർജനം.
സുവോളജിയിലാണ്  ബിരുദം പൂർത്തിയാക്കിയത്.
സാഹിത്യത്തോടുള്ള അതിയായ ഭ്രമം കാരണം മലയാളത്തിൽ ബിരുദാന്തരബിരുദവും എംഫിലും കരസ്ഥമാക്കി.
കേരളത്തിലെ വിവിധ സർക്കാർ കലാലയങ്ങളിൽ അദ്ധ്യാപികയായി പ്രവർത്തിച്ചു.
കേരള സാഹിത്യ അക്കാദമിയുടെ പബ്ലിക്കേഷൻ ഓഫീസറായി നിയമിതയായെങ്കിലും ജോലിയിൽ തുടരാൻ രോഗം അവരെ അനുവദിച്ചില്ല.
കവിയും നിരൂപകനും അദ്ധ്യാപകനുമായ കെ.കെ. ഹിരണ്യൻ ഭർത്താവാണ്.
ഉമ, ആനന്ദ് എന്നിവർ മക്കൾ.
കേരള സാഹിത്യ അക്കാദമി ഇവരുടെ പേരിൽ ഒരു എൻഡൊവ്മെന്റ് ഏർപ്പെടുത്തിയിട്ടുണ്ട്.
കൃതികൾ ഗീതാ ഹിരണ്യന്റെ സുഖം എന്ന കവിത പ്രതിഭാവം പത്രത്തിൽ കഥകൾ ഒറ്റസ്നാപ്പിൽ ഒതുക്കാനാവില്ല ഒരു ജന്മസത്യം (കഥാസമാഹാരം-1999) അസംഘടിത (കഥാസമാഹാരം-2002) ഇനിയും വീടാത്ത ഹൃദയത്തിന്റെ കടം (കഥാസമാഹാരം-2002) ഗീതാഹിരണ്യന്റെ കഥകൾ (കഥാസമാഹാരം-2009) കവിതകൾ സു​ഖം ( പ്രതിഭാവം -2000) പുരസ്ക്കാരങ്ങൾ ടി.പി.കിശോർ അവാർഡ് ജി.ശങ്കരക്കുറുപ്പ് ജന്മശതാബ്ദി കവിതാ പുരസ്ക്കാരം കുഞ്ചുപിള്ള സ്മാരക അവാർഡ് അവലംബം പുറത്തേക്കുള്ള കണ്ണികൾ Gita Hiranyan കഥാകൃത്ത് ഗീതാ ഹിരണ്യൻ അന്തരിച്ചു The beginning of the end: On the works of the late Geetha Hiranyan
ഗീതാ റാംജി
ഗീത റാംജി (Gita Ramjee) (8 ഏപ്രിൽ 1956 - 31 മാർച്ച് 2020) ഒരു ഉഗാണ്ടൻ-ദക്ഷിണാഫ്രിക്കൻ ശാസ്ത്രജ്ഞയും എച്ച്ഐവി പ്രതിരോധത്തിലെ ഗവേഷകയുമായിരുന്നു.
2018-ൽ, യൂറോപ്യൻ, വികസ്വര രാജ്യങ്ങളിലെ ക്ലിനിക്കൽ ട്രയൽസ് പാർട്ണർഷിപ്പിൽ നിന്നുള്ള 'മികച്ച വനിതാ ശാസ്ത്രജ്ഞ' അവാർഡ് അവർക്ക് ലഭിച്ചു.
ദക്ഷിണാഫ്രിക്കയിലെ ഡർബനിലെ ഉംലംഗയിൽ വച്ച് COVID-19 സംബന്ധമായ സങ്കീർണതകൾ മൂലം അവർ മരിച്ചു.
1956 ഏപ്രിൽ 8 ന് ജനിച്ച ഗീത പരേഖ് കൊളോണിയൽ ഉഗാണ്ടയിൽ വളർന്നു, 1970 കളിൽ ഇദി അമീന്റെ കീഴിൽ കുടുംബം നാടുകടത്തപ്പെട്ടു.
ഇംഗ്ലണ്ടിലെ സണ്ടർലാൻഡ് സർവകലാശാലയിൽ ചേരുന്നതിന് മുമ്പ് അവൾ ഇന്ത്യയിലെ ഹൈസ്കൂളിൽ ചേർന്നു.
1980-ൽ കെമിസ്ട്രിയിലും ഫിസിയോളജിയിലും ബിഎസ്‌സി (ഓണേഴ്സ്) ബിരുദം നേടി.
ഒരു ദക്ഷിണാഫ്രിക്കൻ-ഇന്ത്യൻ സഹ വിദ്യാർത്ഥിയായ പ്രവീൺ റാംജിയെ വിവാഹം കഴിച്ച അവർ ഡർബനിലേക്ക് താമസം മാറി, അവിടെ ക്വാസുലു-നടാൽ സർവകലാശാലയിലെ മെഡിക്കൽ സ്കൂളിൽ പീഡിയാട്രിക്സ് വിഭാഗത്തിൽ ജോലി ചെയ്യാൻ തുടങ്ങി.
അവരുടെ രണ്ട് ആൺമക്കൾ ജനിച്ചതിനുശേഷം അവൾ മാസ്റ്റേഴ്സ് പൂർത്തിയാക്കി, തുടർന്ന് 1994 ൽ പിഎച്ച്ഡിയും പൂർത്തിയാക്കി.
കുട്ടിക്കാലത്തെ വൃക്കരോഗങ്ങളിൽ പിഎച്ച്ഡി പൂർത്തിയാക്കിയ ശേഷം, റാംജി ദക്ഷിണാഫ്രിക്കൻ മെഡിക്കൽ റിസർച്ച് കൗൺസിലിൽ ശാസ്ത്രജ്ഞയായി ചേർന്നു.
കൗൺസിലിന്റെ ഏറ്റവും വലിയ യൂണിറ്റായ എച്ച്‌ഐവി പ്രിവൻഷൻ റിസർച്ച് യൂണിറ്റിന്റെ തലപ്പത്തേക്ക് അവർ അതിവേഗം ഉയർന്നു.
22 സയന്റിഫിക് സ്റ്റാഫിൽ നിന്ന് 350 ആയി യൂണിറ്റ് വിപുലീകരിക്കാൻ അവർ സഹായിച്ചു, കൂടാതെ അതിന്റെ അന്താരാഷ്ട്ര പ്രശസ്തി വർദ്ധിപ്പിക്കുന്നതിൽ പ്രധാന പങ്കുവഹിച്ചു.
മരിക്കുമ്പോൾ, റാംജി, ലാഭേച്ഛയില്ലാതെ പ്രവർത്തിക്കുന്ന എയ്ഡ്‌സ് / ക്ഷയരോഗ ഗവേഷണ സ്ഥാപനമായ ഓറം ഇൻസ്റ്റിറ്റ്യൂട്ടിലെ ചീഫ് സയന്റിഫിക് ഓഫീസറും  ദക്ഷിണാഫ്രിക്കൻ മെഡിക്കൽ റിസർച്ച് കൗൺസിലിന്റെ പ്രിവൻഷൻ റിസർച്ച് യൂണിറ്റിന്റെ ഡയറക്ടറുമായിരുന്നു.
2012-ൽ നടന്ന ഇന്റർനാഷണൽ മൈക്രോബൈസൈഡ് കോൺഫറൻസിൽ ലൈഫ് ടൈം അച്ചീവ്‌മെന്റ് അവാർഡ് അവർക്ക് ലഭിച്ചു.
ലണ്ടൻ സ്കൂൾ ഓഫ് ഹൈജീൻ ട്രോപ്പിക്കൽ മെഡിസിൻ, സിയാറ്റിലിലെ വാഷിംഗ്ടൺ യൂണിവേഴ്സിറ്റി, കേപ്ടൗൺ യൂണിവേഴ്സിറ്റി എന്നിവിടങ്ങളിൽ ഓണററി പ്രൊഫസറായിരുന്നു അവർ.
അക്കാദമി ഓഫ് സയൻസ് ഓഫ് സൗത്ത് ആഫ്രിക്ക (ASSAf), ദക്ഷിണാഫ്രിക്കൻ നാഷണൽ എയ്ഡ്സ് കൗൺസിൽ (SANAC) എന്നിവയുൾപ്പെടെ നിരവധി പ്രാദേശിക, അന്തർദേശീയ സമിതികളിൽ അവർ അംഗമായിരുന്നു.
എച്ച്‌ഐവി പ്രതിരോധത്തിലും ചികിത്സാ ഗവേഷണത്തിലുമുള്ള അവരുടെ സ്പെഷ്യലൈസേഷൻ, ക്ലിനിക്കൽ ട്രയൽസ് യൂണിറ്റ് പ്രിൻസിപ്പൽ ഇൻവെസ്റ്റിഗേറ്ററായി ഗ്രേറ്റർ ഡർബൻ ഏരിയയിലെ എച്ച്ഐവി പ്രതിരോധവും ചികിത്സ ക്ലിനിക്കൽ പരീക്ഷണങ്ങളും ഘട്ടം III-ലൂടെ ഒന്നാം ഘട്ടം വിപുലീകരിക്കാൻ അവരെ നയിച്ചു.
ക്ലിനിക്കൽ പരീക്ഷണങ്ങളിൽ മാത്രമല്ല, എച്ച്ഐവി പ്രതിരോധ വിദ്യാഭ്യാസത്തിനും പരിചരണത്തിനും ഒപ്പമുള്ള ചികിത്സയിൽ ശ്രദ്ധ കേന്ദ്രീകരിക്കണമെന്ന് റാംജി ആശങ്കാകുലനായിരുന്നു.